חטיבת החרמון

חטיבת החרמון (חטיבה 810) הייתה חטיבה מרחבית באוגדת הבשן שהייתה האחראית על גזרת החרמון. היא נסגרה שוב ב-2024 ונפתחה מחדש בתור "חטיבת ההרים". מפקדה האחרון של החטיבה היה אלוף-משנה אבינועם אמונה. 

==היסטוריה==
המוצב הישראלי במלחמת יום כיפור
Pistenbully 200 פותח ציר
עד הקמת חטיבה 810, הייתה גזרת החרמון גזרה עצמאית תחת פיקודה של אוגדה 36. הגזרה בבט"ש כללה מפקדת גדוד סדירה (נקראה "מפקדת חרמונים"), שישבה במוצב ה"ישראלי" ופקדה על כל הגזרה בבט"ש. המוצב "ישראלי" כלל בנוסף למפקדה גם חיילים מיחידות ייעודיות. בנוסף היה מוצב מנהלתי ברכבל התחתון. המוצבים הנוספים באותה תקופה היו: "רכבל עליון", "מצפה שלגים" ו"עידו".

בשעת חירום הורכבה מפקדת החטיבה מקצינים מבה"ד 1, שהיוו מפקדת חטיבה מעל ל"מפקדת חרמונים". ההערכות בחירום כללה תפיסה של מוצבים ושל שטחים חיוניים מחוץ למוצבים.
מגרסת שלג המיועדת לפינוי צירים עם שלג עמוק בעבודה במפלס העליון
החל משנת 1978 התקבלה החלטה בצה"ל להקים את "פרויקט חרמונים" - טיפול מטעם סגן הרמטכ"ל בכל הנושאים הקשורים לחרמון: תשתיות, תחום ההתארגנות לחורף, וההיבט האג"מי. את משימת ניהול הפרויקט קיבל לידיו קצין חיל ההנדסה אל"ם יגאל מילוא.
במסגרת הפרויקט הוקמו מוצבים נוספים נוסף על מוצב הישראלי ומוצב מצפה שלגים. כמו כן נסללו דרכים, בוצרו מוצבים, נבנו רכבלים, ונרכשו כלי רכב המתאימים לנסיעה בשלג. כמו כן הוקמו יחידת האלפיניסטים ויחידת פינוי שלגים. בחורף 1981–1982 בסופה הראשונה קרס רוב המערך שנבנה בתקציבים אדירים: מבני הרכב קרסו וכן קו החשמל למפלס העליון. הרכבל למצפה שלגים נקרע וכן הרכבל בין המוצב העליון לישראלי (רכבל זה לא שופץ מאז).

===ציוני דרך עיקריים===
====1978–1982====
ב-1978 התחיל אלישע שלם בהקמת חטיבת המילואים, חטיבת המילואים תפסה את תפקידה של המפקדה מבית הספר לקצינים. כלומר, תפיסת הגזרה בשעת חירום. מפקדת הגזרה התרחבה והפכה ממפקדת גדוד למפקדת חטיבה, בראשות אל"ם סדיר. המפקדה עברה ממיקומה ב"ישראלי" למחנה ערער והיא האחראית על הגזרה בבט"ש. בשעת חירום מפקד הגזרה מתפקד כסגנו של מח"ט המילואים. בתקופה זו הוקם גדוד מילואים בפיקודו של יהושע (שוקי) עוגן, הגדוד (7220) מבוסס על יוצאי חטיבת הצנחנים.

====1982–1985====
יחידת האלפיניסטים של צה"ל באימון החורף
בתקופת מלחמת לבנון הראשונה גזרת הר דב הייתה כולה באחריות החטיבה. בתום המלחמה הוחזרה גזרת הר דב לעוצבת חירם. ב-1983 נעשה איחוד של תפקידי מח"ט החירום ומח"ט הבט"ש, את הפיקוד על הגזרה מקבל המח"ט הסדיר. לאחר מלחמת של"ג שרתו צוותים של החטיבה: היחידה האלפיניסטית ויחידת פינוי שלגים בחורף בלבנון. היחידות עסקו בפעילות מבצעית בשלג, בחילוץ ופתיחת צירים.

====1986–1993====
Bandvagn 206 של היחידה האלפיניסטית
הגזרה נמצאת בתקופת בינוי של מוצבים ותשתיות. גדוד מילואים חי"ר, שמתחלף מדי חודש, תופס את הגזרה. ההתייחסות לגזרה ולחטיבה השתנתה ונתפסה כגזרה חשובה, כתוצאה מכך איכות החיילים והמפקדים השתפרה. החל מ-1989 הגזרה נחלקת ל"מפלס עליון" ל"מפלס תחתון", כאשר על המפלס העליון מפקד קצין סדיר בדרגת סא"ל ועל המפלס התחתון מג"ד מילואים.

====1993–1995====
Pistenbully 600 פותח ציר
ב-1993 גזרת הר דב עברה לאחריות החטיבה. הגזרה כללה את הר דב העליון ומוצבי החרמון. מפקדת החטיבה ב"ערער", מפקדת "מפלס עליון" ב"ישראלי", מפקדת "מפלס תחתון" ב"תחתון". גדודי מילואים תופסים את הגזרה.

====2003–2015====
בספטמבר 2003 בעקבות קיצוצים בתקציב הביטחון, הוחלט לאחד זוגות של חטמ"רים העוסקים בבט"ש לאורך הגבולות תחת מפקדה אחת משותפת. במסגרת תהליך זה הוחלט על איחוד חטיבת החרמון עם עוצבת הגולן. ביולי 2007 החל תהליך פירוק החטיבה המאוחדת לשתי חטיבות מרחביות נפרדות. בשנת 2009 הוקמה החטיבה מחדש כחטיבה מרחבית.

ב-2014 עברה החטיבה פיקוד, מעוצבת געש שהפכה לאוגדה סדירה בלבד, לאוגדת הבשן אוגדה מרחבית חדשה, שקיבלה אחריות על הביטחון השוטף בגזרת רמת הגולן והחרמון.

====2016====
בשנת 2016 פורקה חטיבת החרמון בשנית ואוחדה עם עוצבת הגולן, ועל גזרת החטיבה אחראית מפקדת שליטה (משל"ט) החרמון בפיקוד רס"ן טארק באדר, ההחלטה על האיחוד התקבלה, במסגרת התוכנית הרב-שנתית "גדעון". במסגרת פירוק החטיבה, הועברו גדודי המילואים שלה, לחטיבת יפתח שהוקמה מחדש, כחטיבת חי"ר במילואים.

====2021====
בספטמבר 2021 החטיבה הוקמה מחדש על ידי אל"ם אורן כהן ובהמשך על ידי אל"ם אבינועם אמונה, כחטיבה מרחבית, החטיבה מורכבת מיוצאי גדס"ר גולני, ומגדודי חטיבת הנח"ל והצנחנים.

====2024====
לאור הלקחים הראשוניים ממלחמת חרבות ברזל נסגרה החטיבה לטובת הקמת חטיבה חדשה שקיבלה את השם חטיבת ההרים עם מרחב אחריות על גזרת ההרים של אצבע הגליל.

==מפקדי חטיבת החרמון==
==="מפקדת חרמונים"===
{| border=1 cellpadding=4 cellspacing=0
|- bgcolor="#058DE8"
!שם||תקופת כהונה||הערות
|-
| אפרים חירם || 1970–1971 || מפקד חטיבת חרמונים
|-
| צורי שגיא || 1971–1973 ||
|-
| צבי בר || 1973 ||
|-
| אפרים חירם || 1974 ||
|-
| איתן סט|| 1975 ||
|-
| אילן אשל || 1975–1976 ||
|-
| אבירם חגי|| 1976–1977 ||
|-
| אורי אמיר|| 1977 ||
|-
|משה גבעתי|| 1977–1978 ||
|-
| ישראל כנען|| 1978–1979 ||
|}

===חטיבת החרמון===
{| border=1 cellpadding=4 cellspacing=0
|- bgcolor="#058DE8"
!שם||תקופת כהונה||הערות
|-
| אלישע שלם || 1978–1980 || מילואים
|-
| אבי תלם || 1980–1981 ||
|-
| ציון זיו || 1981–1982 ||
|-
| שלום בן-משה || 1982–1984 || לימים קצין חינוך ראשי
|-
| משה שפירא|| 1984–1986 ||
|-
| משה צין || 1986–1988 || לימים מפקד המכללה הבין-זרועית לפיקוד ולמטה
|-
| אלי אמיתי || 1988–1990 || לימים ראש חטיבת המבצעים במטכ"ל
|-
| משה קפלינסקי || 1990–1991 || לימים סגן הרמטכ"ל
|-
| יצחק גרשון || 1991–1993 || לימים אלוף פיקוד העורף
|-
| עמוס בן אברהם || 1993–1994 || לימים מפקד המכללה הבין-זרועית לפיקוד ולמטה
|-
| קובי מרום || 1994–1996 ||
|-
| ניצן פלג || 1996–1998 ||
|-
| מופיד מרעי ||1998–2000 ||
|-
| יואלי אור || 2000–2001 ||
|-
| יובל בזק || 2001–2002 ||
|-
| משה נידם || 2002–2006 || ת"פ החטיבה הפכה לחטיבת מילואים
|-
| יהודה יוחננוף || 2006–ספטמבר 2009 ||
|-
| מוניר עמאר || ספטמבר 2009–אוגוסט 2012 || ת"פ החטיבה חזרה להיות חטיבה מרחבית
|-
| אורן כהן || אוגוסט 2012–ספטמבר 2014 || לימים מפקד המכללה לפיקוד טקטי
|-
| אבינועם סטולוביץ' || ספטמבר 2014–אוגוסט 2016 || בסיום תפקידו החטיבה נסגרה והפכה לישל"ט חרמון
|-
| טארק בדר || אוגוסט 2016–2018 || מפקד ישל"ט חרמון
|-
|אורן כהן || 2018–2021 || בשנית. ת"פ החטיבה הוקמה מחדש כחטיבת מילואים
|-
|אבינועם אמונה || 2021–2024 || ת"פ החטיבה חזרה להיות חטיבה מרחבית. בסיום כהונתו נסגרה החטיבה
|}

== לקריאה נוספת ==
* מעיין ורימי, "בדרך לפסגה", סיפורה של חטיבת החרמון, הוצאת מפקדת קצין חינוך וגדנ"ע ראשי, 1995.
* משה גבעתי, המערכה בחרמון - הקרבות ברכסי החרמון במלחמת יום הכיפורים ולאחריה, תל אביב: הוצאת מערכות והוצאת מודן, תשע"ה-2015.
* משה גבעתי, הישרדות בספטמבר - לקחים מבצעיים ממלחמות ישראל, רעות: הוצאת 'רעות', התשע"ג–2013.

== קישורים חיצוניים ==

* 
* 

==הערות שוליים==

החרמון
קטגוריה:אוגדת הבשן